# Donzac (Gironda)

Donzac (Donzac en francés) es una comuna bordalesa de Guiana, lingüisticament gascona, administrada per lo departament de Gironda de la region de Novèra Aquitània, ancianament d'Aquitània.

## Geografia

Donzac es sus una sèrra, au sud de la dau castèth de Benauja (grafia supausada); un camin godronat i mena dempui lo borg.

### Perimètre dau territòri

Comunas confrontantas de Donzac :
| | Arbís | |
| Omet | | Morens |
| Lopiac | Montprimblan | Sent German de Grava |

## Toponimia

Las fòrmas ancianas son Donciacum, Dontiacum, en latin, aus sègles XI-XIII, decima de Donzac, en 1126-1147, Gaufridus de Donzac, en 1192, Johannis d'Anzac, en 1289, cappella de Dompzaco, en latin, en 1342, cappella de Donzaco, en latin, en 1361; la prononciacion es [dun'zak]. Donzac vendré dau nom d'òme latin Domitius, damb lo sufixe -acum, latinizacion dau sufixe gallés -ācon. Aquera etimologia es donada tanben per Bénédicte Boyrie-Fénié, per Ernèst Negre e per Jacques Astor (citats per B. Boyrie-Fénié). B. Boyrie-Fénié obsèrva lo p epentetic de 1342 (en realitat un pauc tardiu e que pòt estar analogic, de mèi en latin, donc sense rapòrt dirècte damb la fòrma orala) e bastís l'evolucion dau nom, a partir dau nomen o cognomen Domitius + -acum : *Domitiácu(m) > *Domizac(o) [*Domizag(o)] > *Dom(i)zac (sincòpa de la vocala plaçada avant l'accent tonic, donc febla) > *Domzac > *Dompzac [p facilita la prononciacion dau grope *mz, es pas etimologic e donc qualificat d'epentetic] > Donzac. Donzac èra donc probablament una anciana granda propietat antica qu'avèva per mèste Domitius (nom derivat de domus, « ostau »).
I a un tipe Donzac, format sus Domitius (Donzac (Brulhés), Donzac (Lanas)) e un tipe Donasac, format sus Donatius (Donasac (Rasés), Donasac (País Cordés)); dens lo segond cas, la vocala interiora a, plan mèi solida, se sincòpa pas.

## Administracion

Lista daus cònsols successius :
| Periòde | Periòde | Identitat | Etiqueta |
| març 2008 | 2026 | Alain Queyrens | shens |
| març 1989 | 2008 | Alain Vimeney | shens |
| | 1989 | André Lacoste | shens |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra dau canton de Cadilhac; es adara dau canton de l'Entre duas Mars.

## Demografia

modificar « persona »  v · d · m 
Evolucion demografica Populacion comunala actuala (2013): 145, totala: 123 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 163 | 174 | 189 | 180 | 152 | 147 | 152 | 152 | 159 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 161 | 161 | 164 | 201 | 193 | 183 | 163 | 172 | 179 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 187 | 199 | 190 | 167 | 185 | 177 | 167 | 169 | 188 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 162 | 152 | 144 | 143 | 124 | 124 | 113 | 114 | 125 129 |
| 2009 | 2010 |
| 137 141 | 148 151 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Gironda

## Nòtas

* ↑ https://gallica.bnf.fr/ark:/12148/bpt6k9616679v/f77.item.zoom p. 65
* 1 2 Bénédicte Boyrie-Fénié, Dictionnaire toponymique des communes. Gironde, ed. CAIRN e Institut Occitan, Pau, 2008, p. 136
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 239, a Dancé
* Portau de Guiana